CELEX: 52009PC0236
Language: et
Date: 2009-05-25
Title: Ettepanek: Nõukogu otsus, milles käsitletakse seoses süsinikdioksiidivoogude säilitamisega geoloogilistes formatsioonides Kirde-Atlandi merekeskkonna kaitse konventsiooni II ja III lisas tehtavate muudatuste heakskiitmist ühenduse nimel

Tähtis õiguslik teade

|

52009PC0236

Ettepanek: Nõukogu otsus, milles käsitletakse seoses süsinikdioksiidivoogude säilitamisega geoloogilistes formatsioonides Kirde-Atlandi merekeskkonna kaitse konventsiooni II ja III lisas tehtavate muudatuste heakskiitmist ühenduse nimel  /* KOM/2009/0236 lõplik - CNS 2009/0071 */  

	[pic] | EUROOPA ÜHENDUSTE KOMISJON |Brüssel 25.5.2009KOM(2009) 236 lõplik2009/0071 (CNS)Ettepanek:NÕUKOGU OTSUS,milles käsitletakse seoses süsinikdioksiidivoogude säilitamisega geoloogilistes formatsioonides Kirde-Atlandi merekeskkonna kaitse konventsiooni II ja III lisas tehtavate muudatuste heakskiitmist ühenduse nimelSELETUSKIRI1.  Euroopa Ühendus on vastavalt nõukogu 7. oktoobri 1997. aasta otsusele 98/249/EÜ[1] Kirde-Atlandi merekeskkonna kaitse konventsiooni osaline.2.  Kirde-Atlandi merekeskkonna kaitse konventsiooni eesmärk on ära hoida ja likvideerida reostust ning kaitsta merealasid inimtegevuse kahjuliku mõju eest. Konventsioon jõustus 25. märtsil 1998.3.  Kirde-Atlandi merekeskkonna kaitse konventsiooni täitevorgan (Kirde-Atlandi merekeskkonna kaitse komisjon) võib võtta vastu konventsiooni ning selle lisade ja liidete muudatusi. Nimetatud komisjon on oma koosolekul 2007. aasta juunis Belgias Oostendes võtnud lepinguosaliste konsensuse alusel vastu süsinikdioksiidivoogude säilitamist geoloogilistes formatsioonides käsitlevad muudatused konventsiooni II ja III lisas, et juriidiliselt võimaldada süsinikdioksiidi kogumist ja säilitamist Kirde-Atlandi merekeskkonna kaitse konventsiooni alas.4.  Komisjoni teatises „Säästev elektritootmine fossiilkütustest” (KOM(2006) 843) on märgitud, et süsinikdioksiidi kogumiseks ja säilitamiseks on vaja õiguslikku raamistikku, ning toetatud muudatuste tegemist Kirde-Atlandi merekeskkonna kaitse konventsioonis, et lubada keskkonnahoidlikku CO2 geoloogilist säilitamist merepõhja all.5.  Euroopa Ülemkogu tegi 2007. aasta märtsi kohtumisel seoses Euroopa energiapoliitika tegevuskavaga ajavahemikuks 2007–2009 süsinikdioksiidi kogumise ja säilitamise kohta järgmised järeldused:„Teadlikuna fossiilkütuste säästvast kasutamisest tulenevast võimalikust tohutust ülemaailmsest kasust, Euroopa Ülemkogu:– rõhutab energiatootmise tõhususe olulise parandamise ja fossiilkütuste puhta tehnoloogia tähtsust;– kutsub liikmesriike ja komisjoni tungivalt üles aitama kaasa uurimis- ja arendustegevuse tõhustamisele ja vajaliku tehnilise, majandusliku ning õigusliku raamistiku väljatöötamisele, et võtta võimaluse korral aastaks 2020 kasutusele keskkonnaohutu süsinikdioksiidi kogumise ja sekvestratsiooni tehnoloogia uutes fossiilkütusel töötavates elektrijaamades;– tervitab komisjoni kavatsust luua mehhanism, mille abil soodustada aastaks 2015 kuni 12 säästval fossiilkütuse tehnoloogial põhineva näidiselektrijaama ehitamist ja käitamist äriliseks energiatootmiseks.”6.  Kirde-Atlandi merekeskkonna kaitse konventsiooni lisade muutmise läbirääkimistel õnnestus tänu ühenduse kooskõlastatud tegutsemisele muuta oluliselt paremaks süsinikdioksiidi kogumist ja säilitamist Kirde-Atlandi merekeskkonna kaitse konventsiooni alas käsitlevate muudatuste tegemise otsuste eelnõusid; otsustes esitati selgemini riskijuhtimise ja avalikkuse kaasamise nõuded. Kirde-Atlandi merekeskkonna kaitse komisjoni kohtumisel, millel need dokumendid kinnitati, teatas ühenduse delegatsioon, et EÜ pädevusega seotud küsimustes oli tal heameel olla nende hulgas, kes paketi konsensuse alusel heaks kiitsid, ja et see pakett loob hea aluse Euroopa õigusaktide väljatöötamiseks pärast seda, kui Euroopa Ülemkogu on esitanud oma järeldused süsinikdioksiidi kogumise ja säilitamise kohta. Kuid Euroopa Ühendus tõdes ka, et ta peab võib-olla teavitama Kirde-Atlandi merekeskkonna kaitse konventsiooni osalisi, et on sunnitud edasi lükkama [konventsiooniosaliste otsuste 2007/1 ja 2007/2] jõustumise 200-päevase tähtaja, kui ta ei suuda tähtajast kinni pidada. Sellist kirja edasilükkamise kohta ei tuleks käsitada eitava suhtumisena, kuna ühendus soovib selle ratifitseerida siis, kui see on kohane.7.  Euroopa Komisjoni eesmärk on süsinikdioksiidi kogumist ja säilitamist käsitleva õigusraamistiku kõikide osade kehtestamine, et süsinikdioksiidi kogumise ja säilitamise küsimust oleks võimalik edasi arendada võimalikult heades tingimustes vastavalt Euroopa Ülemkogu järeldustele. Euroopa Komisjon on esitanud ettepaneku võtta vastu süsinikdioksiidi geoloogilist säilitamist käsitlev Euroopa Parlamendi ja nõukogu direktiiv, et määrata kindlaks lubade andmise kord, millega muu hulgas reguleeritaks CO2 voo koostist, kohtade valimist, seiret, aruandlust, kohtade sulgemist, parandusmeetmeid lekke puhul, finantstagatist ja vastutuse riigile ülemineku tingimusi, millega oleks tagatud vajalike nõuete kehtestamine CO2 ohutuks ja turvaliseks säilitamiseks.Seepärast on ühendusel kohane kiita heaks Kirde-Atlandi merekeskkonna kaitse konventsiooni II ja III lisa muudatused, mis on esitatud järgmises osas.2009/0071 (CNS)Ettepanek:NÕUKOGU OTSUS,milles käsitletakse seoses süsinikdioksiidivoogude säilitamisega geoloogilistes formatsioonides Kirde-Atlandi merekeskkonna kaitse konventsiooni II ja III lisas tehtavate muudatuste heakskiitmist ühenduse nimelEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 175 lõiget 1 koostoimes artikli 300 lõike 2 esimese lõigu esimese lausega ja artikli 300 lõike 3 esimese lõiguga,võttes arvesse komisjoni ettepanekut[2],võttes arvesse Euroopa Parlamendi arvamust[3],ning arvestades järgmist:8.  Ühendus on vastavalt nõukogu 7. oktoobri 1997. aasta otsusele 98/249/EÜ Kirde-Atlandi merekeskkonna kaitse konventsiooni osaline.9.  Kirde-Atlandi merekeskkonna kaitse konventsiooni eesmärk on ära hoida ja likvideerida reostust ning kaitsta merealasid inimtegevuse kahjuliku mõju eest. Konventsioon jõustus 25. märtsil 1998.10.  Komisjon osales nimetatud muudatustega seotud läbirääkimistel, vastavalt nõukogu järeldustele, milles käsitleti suuniseid läbirääkimisteks Kirde-Atlandi merekeskkonna kaitse konventsiooni osalistega, ning II ja III lisa muudatuste konsensusega vastuvõtmises Kirde-Atlandi merekeskkonna kaitse konventsiooni täitevorgani (Kirde-Atlandi merekeskkonna kaitse komisjoni) kohtumisel 25.–29. juunini 2007 Belgias Oostendes.11.  Euroopa Ülemkogu kutsub liikmesriike ja Euroopa Komisjoni tungivalt üles tegema tööd uurimis- ja arendustegevuse tõhustamiseks ning vajaliku tehnilise, majandusliku ja õigusliku raamistiku väljatöötamiseks, et võtta võimaluse korral aastaks 2020 kasutusele süsinikdioksiidi kogumise ja säilitamise keskkonnaohutu tehnoloogia uutes fossiilkütusel töötavates elektrijaamades, mis peaks eeldama süsinikdioksiidi kogumise ja säilitamise juriidiliste takistuste kõrvaldamist Kirde-Atlandi merekeskkonna kaitse konventsioonist.12.  Arvestades, et ühendus peaks käesoleva otsuse heaks kiitma,ON TEINUD JÄRGMISE OTSUSE:Artikkel 1Käesolevaga kiidetakse Euroopa Ühenduse poolt heaks Kirde-Atlandi merekeskkonna kaitse konventsiooni II ja III lisas tehtud muudatused, mille suhtes lepiti kokku juunis 2007 Oostendes.Muudatuste tekst on esitatud käesoleva otsuse lisana.Artikkel 2Nõukogu eesistujal on õigus määrata isik(ud), kes on volitatud Euroopa Ühenduse nimel andma heakskiitmiskirja hoiule Prantsuse Vabariigi valitsusele vastavalt Kirde-Atlandi merekeskkonna kaitse konventsiooni artikli 17 lõikele 1 ja artikli 15 lõikele 4.Artikkel 3Käesolev otsus avaldatakse Euroopa Ühenduste Teatajas .Brüssel,Nõukogu nimeleesistujaLISAMuudatused konventsiooni II ja III lisas seoses süsinikdioksiidivoogude säilitamisega geoloogilistes formatsioonidesMEENUTADES Kirde-Atlandi merekeskkonna kaitse konventsiooni artiklis 2 esitatud üldisi kohustusi;TUNDES TÕSIST MURET välisõhu suurenenud süsinikdioksiidi sisaldusest tingitud kliimamuutuse ja merekeskkonna hapestumise mõju pärast merekeskkonnale;RÕHUTADES vajadust arendada edasi taastuvatest ja vähese süsinikdioksiidiheitega energiaallikatest pärineva energia tootmist ja kasutamist;MEENUTADES, et süsinikdioksiidi kogumine ja säilitamine ei ole konventsiooniosaliste kohustus, vaid valikuõigus, mille puhul iga konventsiooniosaline võib otsustada, kas ta lubab selle kasutamist;TÕDEDES, et süsinikdioksiidi kogumine ja säilitamine on üks paljudest võimalustest süsinikdioksiidi sisalduse vähendamiseks välisõhus ja et see kujutab endast olulist täiendavat üleminekumeedet, millega on võimalik vähendada või ära hoida süsinikdioksiidi heidet, ja et seda ei tuleks pidada süsinikdioksiidi heite vähendamise muude vahendite asendajaks;MÄRKIDES, et pärast konventsiooni vastuvõtmist on tehnoloogia areng võimaldanud hakata püüdma süsinikdioksiidi tööstuslikest ja energeetikaga seotud allikatest, seda transportima ja sisestama merepõhjaalustesse geoloogilistesse formatsioonidesse pikaajaliseks eemaldamiseks atmosfäärist ja veekeskkonnast;SAMUTI MÄRKIDES, et sellise tegevuse reguleerimine kuulub konventsiooni reguleerimisalasse;HINNATES KÕRGELT valitsustevahelise kliimamuutuste rühma tööd ja eriti tema eriettekannet süsinikdioksiidi kogumise ja säilitamise kohta;RÕHUTADES, et süsinikdioksiidi säilitamine peab olema keskkonnale ohutu;SAMUTI HINNATES KÕRGELT muudatuse vastuvõtmist, millega süsinikdioksiidi vood püüdmisprotsessidest, mille eesmärk on süsinikdioksiidi säilitamine merepõhjaalustes geoloogilistes formatsioonides, kanti 1972. aasta jäätmete ja muude ainete kaadamisega põhjustatava merereostuse vältimise konventsiooni 1996. aasta (Londoni) protokolli I lisasse;TUNNUSTADES Londoni konventsiooni ja selle protokolliga moodustatud teadusliku rühma süsinikdioksiidi säilitamise alase istungjärkudevahelise töörühma tööd ja selle järeldusi, mis on esitatud rühma aruandes LC/SG-CO2 1/7;SAMUTI TUNNUSTADES avameretööstuse komitee, bioloogilise mitmekesisuse komitee ja süsinikdioksiidi merepõhjaalustesse geoloogilistesse formatsioonidesse paigutamise istungjärkudevahelise korrespondentrühma tehtud tööd;SOOVIDES käesoleva konventsiooniga reguleerida püütud süsinikdioksiidi voogude säilitamist merepõhjaalustes geoloogilistes formatsioonides, et tagada mereala kaitse;MEENUTADES konventsiooni artikleid 15 ja 17, mis on seotud konventsiooni lisade muutmisega;KINNITADES, et muudatused on piiratud süsinikdioksiidivoogude säilitamisega geoloogilistes formatsioonides;RÕHUTADES, et selliseid muudatusi ei tohi tõlgendada nii, nagu seadustataks nendega mis tahes muude jäätmete või muude ainete kõrvaldamine üksnes kõrvaldamise eesmärgil;TÕDEDES, et süsinikdioksiidivoogude geoloogilistes formatsioonides säilitamise regulatiivne raamistik ja juhised aitavad kaasa mereala kaitsele nii lähemas kui ka kaugemas tulevikus; tunnustades vajadust töötada välja eeskirjad, millega selgelt kehtestataks õigused ja vastutus, mis on seotud juurdepääsuga nimetatud omandile, ja määrataks selgelt kindlaks vastutus enne ja pärast sulgemist; juhistega reguleeritakse peamiselt hilisemat tegevust süsinikdioksiidivoogude säilitamisel geoloogilistes formatsioonides,võtavad Kirde-Atlandi merekeskkonna kaitse konventsiooni osalised vastu järgmised muudatused konventsiooni II ja III lisas:II lisa artikli 3 lõikele 2 lisatakse alapunkt f järgmises sõnastuses:f) süsinikdioksiidivood süsinikdioksiidi püüdmise protsessidest järgmistel tingimustel:i) kõrvaldamine toimub merepõhjaalusesse geoloogilisse formatsiooni;ii) süsinikdioksiidivood koosnevad valdavalt süsinikdioksiidist. Vood võivad sisaldada ettekavatsematuid lisaaineid, mis pärinevad lähtematerjalist ja kasutatud püüdmis-, veo- ja säilitusprotsessidest;iii) ei lisata mingeid jäätmeid ega muid aineid eesmärgiga kõrvaldada nimetatud jäätmeid või aineid;iv) voogusid on kavandatud säilitada nimetatud formatsioonides alaliselt ja see ei too kaasa olulist kahjulikku mõju merekeskkonnale, inimeste tervisele ega muudele mereala seaduslikele kasutamisviisidele.III lisa artiklile 3 lisatakse lõiked 3 ja 4 järgmises sõnastuses:3. Käesoleva artikli lõikes 1 osutatud keeldu ei kohaldata süsinikdioksiidivoogudele süsinikdioksiidi püüdmisprotsessidest, mille eesmärk on süsinikdioksiidi säilitamine, järgmistel tingimustel:a) kõrvaldamine toimub merepõhjaalusesse geoloogilisse formatsiooni;b) süsinikdioksiidivood koosnevad valdavalt süsinikdioksiidist. Vood võivad sisaldada ettekavatsematuid lisaaineid, mis pärinevad lähtematerjalist ja kasutatud püüdmis-, veo- ja säilitusprotsessidest;c) ei lisata mingeid jäätmeid ega muid aineid eesmärgiga kõrvaldada nimetatud jäätmeid või aineid;d) voogusid on kavandatud säilitada nimetatud formatsioonides alaliselt ja see ei too kaasa olulist kahjulikku mõju merekeskkonnale, inimeste tervisele ega muudele mereala seaduslikele kasutamisviisidele.4 . Konventsiooniosalised tagavad, et ühtegi lõikes 3 osutatud voogu ei kõrvaldata merepõhjaalustesse geoloogilistesse formatsioonidesse ilma asjaomase pädeva asutuse loa või reguleerimiseta. Nimetatud loa või reguleerimisega rakendatakse eelkõige asjakohaseid otsuseid, soovitusi ja kõiki muid lepinguid, mis on sõlmitud konventsiooni kohaselt.[1] EÜT C 104, [3.4.1998], lk [1-1].[2] ELT C , lk[3] ELT C , lk